ระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญพ.ศ. 2554------------------------------------------------------ โดยที่ศาลรัฐธรรมนูญเป็นผู้ใช้อํานาจตุลาการในพระปรมาภิไธยพระมหากษัตริย์ ซึ่งมีอิสระในการพิจารณาพิพากษาอรรถคดีให้เป็นไปโดยถูกต้อง รวดเร็ว และเป็นธรรมตามรัฐธรรมนูญและกฎหมาย คําวินิจฉัยของศาลรัฐธรรมนูญให้เป็นเด็ดขาด มีผลผูกพันรัฐสภา คณะรัฐมนตรี ศาลและองค์กรอื่นของรัฐ สํานักงานศาลรัฐธรรมนูญเป็นหน่วยงานธุรการของศาลรัฐธรรมนูญ มีอิสระในการบริหารงานบุคคล การงบประมาณ และการดําเนินการอื่นเพื่อช่วยเหลืองานทางวิชาการสนับสนุนและอํา นวยความสะดวกในการปฏิบัติหน้าที่ให้แก่คณะตุลาการศาลรัฐธรรมนูญ ดังนั้น เพื่อเป็นการส่งเสริมให้ข้าราชการสํานักงานศาลรัฐธรรมนูญสามารถพัฒนาศักยภาพบุคคลในการปฏิบัติงานได้อย่างมีประสิทธิภาพยิ่งขึ้นอย่างเป็นรูปธรรมตามมาตรฐานกําหนดตําแหน่งและสมรรถนะของข้าราชการสํานักงานศาลรัฐธรรมนูญ ให้สามารถสนับสนุนยุทธศาสตร์ของศาลรัฐธรรมนูญในการดําเนินการพิจารณาวินิจฉัยคดีให้มีความรวดเร็ว อันจะส่งเสริมให้การดําเนินงานมีความเป็นกลางมีอิสระ ปราศจากอคติหรือสิ่งจูงใจจากภายนอก จึงเห็นสมควรกําหนดเงินเพื่อส่งเสริมประสิทธิภาพการปฏิบัติราชการที่ดีให้แก่ข้าราชการสํานักงานศาลรัฐธรรมนูญให้ได้รับเงินค่าตอบแทนพิเศษและค่าตอบแทนนอกเหนือจากเงินเดือนเพื่อให้สอดคล้องกับภารกิจขององค์กรและเหมาะสมกับสถานการณ์ในปัจจุบัน อาศัยอํานาจตามความในรัฐธรรมนูญแห่งราชอาณาจักรไทย พุทธศักราช 2550 มาตรา 217 พระราชบัญญัติสํานักงานศาลรัฐธรรมนูญ พ.ศ. 2542 มาตรา 6 วรรคหนึ่ง (8) (11) และวรรคสองและระเบียบศาลรัฐธรรมนูญว่าด้วยการบริหารงานบุคคล พ.ศ. 2544 ข้อ 4 และข้อ 7 คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญ พ.ศ. 2554"ข้อ ๒ ระเบียบนี้ให้ใช้บังคับตั้งแต่วันที่ 1 ตุลาคม 2554 เป็นต้นไปข้อ ๓ ให้ยกเลิก (1) ระเบียบศาลรัฐธรรมนูญว่าด้วยเงินค่าตอบแทนพิเศษของข้าราชการสํา นักงานศาลรัฐธรรมนูญ พ.ศ. 2544 (2) ระเบียบศาลรัฐธรรมนูญว่าด้วยเงินค่าตอบแทนพิเศษของข้าราชการสํา นักงานศาลรัฐธรรมนูญ (ฉบับที่ 2) พ.ศ. 2547ข้อ ๔ ให้ข้าราชการสํานักงานศาลรัฐธรรมนูญได้รับเงินค่าตอบแทนพิเศษที่มีกําหนดจ่ายเป็นรายเดือนจากเงินงบประมาณรายจ่ายของสํานักงานศาลรัฐธรรมนูญ ตามหลักเกณฑ์และวิธีการที่กําหนดในระเบียบนี้ ให้ข้าราชการสํานักงานศาลรัฐธรรมนูญได้รับเงินค่าตอบแทนนอกเหนือจากเงินเดือนจากเงินงบประมาณรายจ่ายของสํานักงานศาลรัฐธรรมนูญ เช่นเดียวกันกับข้าราชการพลเรือนตามกฎหมายว่าด้วยระเบียบข้าราชการพลเรือนซึ่งได้รับเงินค่าตอบแทนตามระเบียบกระทรวงการคลังว่าด้วยการเบิกจ่ายเงินค่าตอบแทนนอกเหนือจากเงินเดือนของข้าราชการและลูกจ้างประจําของส่วนราชการข้อ ๕ อัตราค่าตอบแทนพิเศษและการรับเงินค่าตอบแทนพิเศษของข้าราชการสํานักงานศาลรัฐธรรมนูญให้เป็นไปตามบัญชีแนบท้ายระเบียบนี้ข้อ ๖ ข้าราชการสํานักงานศาลรัฐธรรมนูญที่จะได้รับเงินค่าตอบแทนพิเศษ ตามระเบียบนี้จะต้องได้รับการแต่งตั้งตามมาตรฐานกําหนดตําแหน่งที่ อ.ศร. กําหนด และผ่านการพัฒนาศักยภาพบุคคลในการปฏิบัติงานหรือผ่านการทดสอบศักยภาพในการปฏิบัติงาน หรือผ่านการประเมินผลการปฏิบัติงานจากผู้บังคับบัญชาหรือคณะกรรมการตามที่สํานักงานศาลรัฐธรรมนูญกําหนด แล้วแต่กรณี หากข้าราชการสํานักงานศาลรัฐธรรมนูญผู้ใดไม่ผ่านการพัฒนาศักยภาพบุคคลในการปฏิบัติงานหรือไม่ผ่านการทดสอบศักยภาพในการปฏิบัติงานหรือไม่ผ่านการประเมินผลการปฏิบัติงานจากผู้บังคับบัญชาหรือคณะกรรมการตามที่สํานักงานศาลรัฐธรรมนูญกําหนด ตามวรรคหนึ่ง ให้งดการเบิกจ่ายเงินค่าตอบแทนพิเศษไว้ จนกว่าข้าราชการสํานักงานศาลรัฐธรรมนูญผู้นั้นจะผ่านการพัฒนาศักยภาพบุคคลในการปฏิบัติงานหรือผ่านการทดสอบศักยภาพในการปฏิบัติงานหรือผ่านการประเมินผลการปฏิบัติงานจากผู้บังคับบัญชาหรือคณะกรรมการตามที่สํานักงานศาลรัฐธรรมนูญกําหนดข้อ ๗ การจ่ายเงินค่าตอบแทนพิเศษให้แก่ข้าราชการสํานักงานศาลรัฐธรรมนูญกรณีบรรจุใหม่ให้จ่ายได้ตั้งแต่วันที่พ้นการทดลองปฏิบัติหน้าที่ราชการ ส่วนกรณีขอกลับเข้ารับราชการใหม่ให้จ่ายได้ตั้งแต่วันที่เริ่มเข้าปฏิบัติหน้าที่ราชการข้อ ๘ การจ่ายเงินค่าตอบแทนพิเศษกรณีที่มีการเลื่อนระดับของตําแหน่ง ให้จ่ายได้ตั้งแต่วันที่ระบุในคําสั่งของผู้มีอํานาจสั่งบรรจุและแต่งตั้งข้อ ๙ ข้าราชการสํานักงานศาลรัฐธรรมนูญผู้ใดมีระยะเวลาปฏิบัติหน้าที่ราชการไม่ถึงสองในสามของจํานวนวันทําการในเดือนใด ไม่มีสิทธิได้รับเงินค่าตอบแทนพิเศษสําหรับเดือนนั้นข้าราชการสํานักงานศาลรัฐธรรมนูญผู้ใดขาดราชการโดยไม่มีเหตุผลอันควร หรือละทิ้งหน้าที่ราชการในเดือนใด ห้ามมิให้จ่ายเงินค่าตอบแทนพิเศษสําหรับวันที่ขาดราชการหรือละทิ้งหน้าที่ราชการดังกล่าว กรณีมีภารกิจที่ต้องอยู่ปฏิบัติหน้าที่ราชการเร่งด่วน ข้าราชการสํานักงานศาลรัฐธรรมนูญผู้ใดไม่อยู่ปฏิบัติหน้าที่ตามคําสั่งของผู้บังคับบัญชา โดยไม่มีเหตุผลอันควร ห้ามมิให้จ่ายเงินค่าตอบแทนพิเศษสําหรับวันที่ไม่อยู่ปฏิบัติหน้าที่ราชการดังกล่าว ให้หน่วยงานการเจ้าหน้าที่ตรวจสอบและแจ้งจํานวนวันที่ปฏิบัติราชการของข้าราชการสํานักงานศาลรัฐธรรมนูญตามวรรคหนึ่ง วรรคสอง และวรรคสามไปยังหน่วยงานที่ทําหน้าที่เบิกจ่ายเงินค่าตอบแทนพิเศษเพื่อประกอบการเบิกจ่ายเงินค่าตอบแทนพิเศษในแต่ละเดือนข้อ ๑๐ ข้าราชการสํานักงานศาลรัฐธรรมนูญซึ่งได้รับมอบหมายจากผู้บังคับบัญชาให้ไปประชุมสัมมนา ดูงาน หรือเข้ารับการอบรมตามแผนการฝึกอบรมของสํานักงานศาลรัฐธรรมนูญถือเป็นระยะเวลาการปฏิบัติหน้าที่ราชการ การอบรมที่จัดโดยหน่วยงานภายนอกไม่ถือเป็นระยะเวลาการปฏิบัติหน้าที่ราชการตามระเบียบนี้เว้นแต่จะได้รับการอนุมัติจากสํานักงานศาลรัฐธรรมนูญข้อ ๑๑ การจ่ายเงินค่าตอบแทนพิเศษในกรณีพ้นจากราชการหรือพ้นจากการเป็นข้าราชการสํานักงานศาลรัฐธรรมนูญ ให้เป็นไปตามหลักเกณฑ์ ดังนี้ (1) พ้นจากราชการเพราะเกษียณอายุราชการตามกฎหมายว่าด้วยบําเหน็จบํานาญข้าราชการให้จ่ายได้ถึงก่อนวันเกษียณอายุราชการ (2) ในกรณีพ้นจากการเป็นข้าราชการสํานักงานศาลรัฐธรรมนูญในกรณีอื่นให้งดการจ่ายเงินค่าตอบแทนพิเศษ ตั้งแต่วันที่มีคําสั่งให้ข้าราชการสํานักงานศาลรัฐธรรมนูญผู้นั้นพ้นจากการเป็นข้าราชการสํานักงานศาลรัฐธรรมนูญ หรือนับตั้งแต่วันที่ข้าราชการสํานักงานศาลรัฐธรรมนูญผู้นั้นถึงแก่ความตายข้อ ๑๒ ข้าราชการสํานักงานศาลรัฐธรรมนูญผู้ใดฝ่าฝืนหรือไม่ปฏิบัติตามประมวลจริยธรรมข้าราชการสํานักงานศาลรัฐธรรมนูญ เลขาธิการสํานักงานศาลรัฐธรรมนูญอาจสั่งให้งดจ่ายเงินค่าตอบแทนพิเศษแก่ข้าราชการสํานักงานศาลรัฐธรรมนูญผู้นั้นเป็นเวลาไม่เกินสามเดือนนับแต่วันที่มีคําสั่ง การสั่งงดจ่ายเงินค่าตอบแทนพิเศษตามวรรคหนึ่งสําหรับตําแหน่งเลขาธิการสํานักงานศาลรัฐธรรมนูญ ให้ประธานศาลรัฐธรรมนูญเป็นผู้มีอํานาจสั่งข้อ ๑๓ ข้าราชการสํานักงานศาลรัฐธรรมนูญผู้ใดถูกสั่งลงโทษภาคทัณฑ์ ให้งดจ่ายเงินค่าตอบแทนพิเศษแก่ข้าราชการสํานักงานศาลรัฐธรรมนูญผู้นั้นเป็นเวลาหกเดือนนับแต่วันที่มีคําสั่งให้ลงโทษ ข้าราชการสํานักงานศาลรัฐธรรมนูญผู้ใดถูกสั่งลงโทษทางวินัยอย่างไม่ร้ายแรงหนักกว่าภาคทัณฑ์ ให้งดจ่ายเงินค่าตอบแทนพิเศษแก่ข้าราชการสํานักงานศาลรัฐธรรมนูญผู้นั้นเป็นเวลาหนึ่งปีนับแต่วันที่ถูกสั่งลงโทษข้อ ๑๔ ข้าราชการสํานักงานศาลรัฐธรรมนูญผู้ใดถูกสั่งพักราชการ ถูกสั่งให้ออกจากราชการไว้ก่อนและผู้ที่อยู่ระหว่างการอุทธรณ์คําสั่งลงโทษทางวินัยอย่างร้ายแรง ไม่มีสิทธิได้รับเงินค่าตอบแทนพิเศษในระหว่างถูกสั่งพักราชการ ถูกสั่งให้ออกจากราชการไว้ก่อน หรือในระหว่างการอุทธรณ์คําสั่งลงโทษทางวินัยอย่างร้ายแรงข้อ ๑๕ การจ่ายเงินค่าตอบแทนพิเศษให้เบิกจ่ายควบกับเงินเดือน และให้จ่ายในวันทําการสุดท้ายของเดือน สําหรับกรณีที่ต้องเบิกเงินจากธนาคารให้จ่ายในวันทําการสุดท้ายของธนาคารในเดือนนั้นแต่ทั้งนี้สํานักงานศาลรัฐธรรมนูญจะกําหนดวันจ่ายเป็นอย่างอื่นก็ได้เมื่อมีเหตุพิเศษข้อ ๑๖ หลักเกณฑ์และวิธีปฏิบัติเกี่ยวกับการเบิกจ่ายเงินค่าตอบแทนพิเศษและค่าตอบแทนนอกเหนือจากเงินเดือนสําหรับข้าราชการสํานักงานศาลรัฐธรรมนูญกรณีใดที่มิได้กําหนดไว้ในระเบียบนี้ให้นําหลักเกณฑ์และวิธีปฏิบัติเกี่ยวกับการจ่ายเงินเดือนของข้าราชการพลเรือนตามพระราชกฤษฎีกาว่าด้วยการจ่ายเงินเดือน เงินปี บําเหน็จ บํานาญ และเงินอื่นในลักษณะเดียวกัน และระเบียบกระทรวงการคลังว่าด้วยการเบิกและการจ่ายเงินเดือน เงินปี และเงินอื่นในลักษณะเดียวกัน มาใช้บังคับโดยอนุโลมข้อ ๑๗ ให้ประธานศาลรัฐธรรมนูญ เป็นผู้รักษาการตามระเบียบนี้ มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ผู้มีอํานาจลงนาม - ประกาศ ณ วันที่ 1 ธันวาคม พ.ศ. 2554วสันต์ สร้อยพิสุทธิ์ประธานศาลรัฐธรรมนูญ